Pasiūlymas TARYBOS REGLAMENTAS kuriuo nuo 2011 m. liepos 1 d., 2012 m. liepos 1 d. ir 2013 m. liepos 1 d. patikslinamas Europos Sąjungos pareigūnų ir kitų tarnautojų įmokos į pensijų sistemą tarifas /* COM/2014/0462 final - 2014/0214 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Pasiūlymo pagrindas ir tikslai 2014 m. sausio 1 d. įsigaliojus Reglamentui 1023/2013, kuriuo iš dalies keičiami Tarnybos nuostatai, šiuo pasiūlymu siekiama išspręsti neišspręstus klausimus dėl 2011, 2012 ir 2013 m. įmokos į pensijų sistemą tarifo patikslinimo, kad būtų užbaigta Teisingumo Teisme iškelta byla (C−453/12) ir išvengta tolesnio bylinėjimosi šiuo klausimu. Bendrosios aplinkybės Vadovaudamasi Tarnybos nuostatų[1] 83a straipsnio 3 dalimi, atsižvelgdama į kas penkerius metus pagal XII priedą atnaujinamą aktuarinį įvertinimą ir siekdama užtikrinti sistemos pusiausvyrą, Taryba priima sprendimą dėl įmokos tarifo ir visų pensinio amžiaus pakeitimų. Vadovaudamasi Tarnybos nuostatų 83a straipsnio 4 dalimi, Komisija kasmet pateikia Tarybai pagal XII priedo 1 straipsnio 2 dalį atliekamo aktuarinio įvertinimo atnaujintą variantą. Nustačius, kad einamuoju momentu taikomas įmokų tarifas ir tarifas, kurio reikia aktuarinei pusiausvyrai palaikyti, skiriasi daugiau kaip 0,25 punkto, Taryba XII priede nustatyta tvarka svarsto, ar šį tarifą reikia koreguoti. Vadovaudamasis Tarnybos nuostatų XII priedo 13 straipsniu, Eurostatas pateikė pagal minėtas nuostatas reikalaujamas šio įvertinimo, kuriame nustatomi pensijų sistemos aktuarinei pusiausvyrai užtikrinti būtini 2011, 2012 ir 2013 m. taikomi įmokos tarifai, ataskaitas. Pagal Tarnybos nuostatų su paskutiniais pakeitimais, padarytais Europos Parlamento ir Tarybos reglamentu Nr. 1023/2013, XIII priedo 19 straipsnį iki 2013 m. lapkričio 1 d. galiojusių Tarnybos nuostatų 83a straipsnis ir XII priedas galioja toliau tik atliekant bet kokį patikslinimą, reikalingą, kad būtų laikomasi Europos Sąjungos Teisingumo Teismo sprendimo dėl tų straipsnių taikymo pagal SESV 266 straipsnį. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Konsultacijos su suinteresuotosiomis šalimis Taikyti konsultacijų metodai, pagrindiniai išanalizuoti sektoriai ir bendras respondentų apibūdinimas Pasiūlymo aspektai atitinkama tvarka aptarti su darbuotojų atstovais. Gautų atsakymų santrauka ir kaip į juos atsižvelgta Pasiūlyme atsižvelgiama į šalių, su kuriomis konsultuotasi, nuomonę. Tiriamųjų duomenų rinkimas ir naudojimas Pensijų įmokos tarifo apskaičiavimą patvirtino aktuaras (išorės konsultantas). Poveikio vertinimas Šiuo pasiūlymu siekiama patikslinti Europos Sąjungos pareigūnų ir kitų tarnautojų įmokos į pensijų sistemą tarifą 2011, 2012 (metiniai patikslinimai) ir 2013 m. (kas penkerius metus atliekamas patikslinimas), kad būtų užtikrinta pensijų sistemos aktuarinė pusiausvyra. Iki 2013 m. pabaigos galiojusiuose teisės aktuose kitų alternatyvų numatyta nebuvo. 3. TEISINIAI PASIŪLYMO ASPEKTAI Siekdami laikytis Teisingumo Teismo sprendimo byloje C−63/12, 2014 m. balandžio 16 d. Europos Parlamentas ir Taryba priėmė reglamentus Nr. 422/2014 ir Nr. 423/2014, kuriais nuo 2011 m. liepos 1 d. ir nuo 2012 m. liepos 1 d. atitinkamai tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos ir jiems taikomi korekciniai koeficientai. Šis patikslinimas buvo visuotinio požiūrio, kurio laikomasi siekiant išspręsti ginčus dėl 2011 ir 2012 m. darbo užmokesčio bei pensijų patikslinimo ir 2011 m įnašo į pensijų sistemą patikslinimo, dalis ir apima 0 % patikslinimą 2011 m. ir 0,8 % – 2012 m. Šie ES darbuotojų atlyginimų ir pensijų patikslinimai reikalauja atitinkamo įmokų į pensijų sistemą tarifo, taikomo 2013 m., patikslinimo atgaline data. Be to, Tarnybos nuostatų su paskutiniais pakeitimais, padarytais Europos Parlamento ir Tarybos reglamentu (ES, Euratomas) Nr. 1023/2013, XIII priedo 19 straipsnio tikslas – sudaryti galimybę institucijoms imtis priemonių, būtinų jų ginčams dėl 2011 ir 2012 m. darbo užmokesčio ir pensijų patikslinimo ir 2011 m. įmokos į pensijų sistemą tarifo patikslinimo spręsti, vadovaujantis Teisingumo Teismo sprendimu; tinkamai atsižvelgdamos į institucijų darbuotojų teisėtus lūkesčius institucijos turi kasmet priimti sprendimą dėl darbo užmokesčio bei pensijų ir įmokos į pensijų sistemą tarifo patikslinimo. Vadovaudamasis Tarnybos nuostatų XII priedo 13 straipsniu, Eurostatas pateikė 2011, 2012 ir 2013 m pensijų sistemos aktuarinių įvertinimų, kuriuose atnaujinama informacija apie parametrus, nurodytus tame priede, ataskaitas. Remiantis šiais įvertinimais, pensijų sistemos aktuarinei pusiausvyrai palaikyti būtinas įmokos tarifas 2011 m. yra 11,0 % bazinio atlyginimo[2], 2012 m. – 9,9 % bazinio atlyginimo[3] ir 2013 m. – 10,6 % bazinio atlyginimo[4]. Todėl, siekiant palaikyti Europos Sąjungos pareigūnų ir kitų tarnautojų pensijų sistemos aktuarinę pusiausvyrą, patikslintas įmokos tarifas turėtų būti: · nuo 2011 m. liepos 1 d. – 11,0 %, · nuo 2012 m. liepos 1 d. – 10,0 %[5] ir · nuo 2013 m. liepos 1 d. – 10,6 %. Be to, vadovaudamasi Tarnybos nuostatų 83a straipsnio 3 dalimi, atsižvelgdama į kas penkerius metus pagal XII priedą atnaujinamą aktuarinį įvertinimą ir siekdama užtikrinti sistemos pusiausvyrą, Taryba priima sprendimą dėl įmokos tarifo. 2013 m. aktuarinis pensijų sistemos įvertinimas – tai toks kas penkerius metus atliekamas įvertinimas, dėl kurio Komisija turi visapusiškai įvertinti sistemą šiuo baziniu laikotarpiu, kad užtikrintų, kad taikant pensijų įmokos tarifą būtų palaikoma pensijų sistemos aktuarinė pusiausvyra. Toks kas penkerius metus atliekamas įvertinimas būtinai suponuoja, kad reikia nustatyti 2011 m. pensijų įmokos tarifą, dėl kurio Taryba dar nepriėmė galutinio sprendimo, ir patikslinti 2012 m. pensijų įmokos tarifą, kaip nurodyta 2013 m. gruodžio 10 d. Tarybos reglamento Nr. 1331/2013 4 konstatuojamojoje dalyje. Dėl metinio 2011 m. įmokos į pensijų sistemą tarifo patikslinimo pagal Tarnybos nuostatų 83a straipsnio 4 dalį Europos Teisingumo Teismui yra pateiktas ieškinys (C−453/12). Vis dėlto Komisijos prašymu Teismas bylos nagrinėjimą sustabdė, kad šalys galėtų priimti visuotinį teisinį sprendimą dėl visų klausimų, susijusių su pensijų įmokų tarifu, po to, kai buvo priimtas sprendimas byloje C–63/12 dėl 2011 m. metinių darbo užmokesčio ir pensijų patikslinimo, kaip numatyta Tarnybų nuostatų XIII priedo 19 straipsnyje. Dabartiniu Komisijos pasiūlymu siekiama pasirengti susitarimui byloje C−453/12 ir išvengti tolesnio bylinėjimosi, susijusio su „senaisiais“ Tarnybų nuostatais. Todėl siekdama užtikrinti, kad taikomas pensijų įmokų tarifas išlaikytų pensijų sistemos aktuarinę pusiausvyrą baziniu 5 metų laikotarpiu, ir suteikti galimybę institucijoms, laikantis visuotinio ginčų sprendimo požiūrio, imtis reikalingų priemonių pensijų įmokos tarifui patikslinti, laikantis nuoširdaus institucijų bendradarbiavimo principų, ir tinkamai atsižvelgdama į teisėtus darbuotojų lūkesčius, Komisija pateikia Tarybos reglamento, kuriuo nuo 2011 m. liepos 1 d., 2012 m. liepos 1 d. ir 2013 m. liepos 1 d. tikslinamas Europos Sąjungos pareigūnų ir kitų tarnautojų įmokos į pensijų sistemą tarifas, pasiūlymą. 4. POVEIKIS BIUDŽETUI Įmokos į pensijų sistemą tarifo patikslinimo poveikis įplaukoms išsamiai paaiškintas priede pateiktoje finansinėje pažymoje. 2014/0214 (NLE) Pasiūlymas TARYBOS REGLAMENTAS kuriuo nuo 2011 m. liepos 1 d., 2012 m. liepos 1 d. ir 2013 m. liepos 1 d. patikslinamas Europos Sąjungos pareigūnų ir kitų tarnautojų įmokos į pensijų sistemą tarifas EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, atsižvelgdama į Reglamentu (EEB, Euratomas, EAPB) Nr. 259/68[6] nustatytus Europos Sąjungos pareigūnų tarnybos nuostatus ir kitų Europos Sąjungos tarnautojų įdarbinimo sąlygas, ypač į šių nuostatų 83a straipsnį ir XII priedą, atsižvelgdama į Europos Komisijos pasiūlymą, kadangi: (1) Tarnybos nuostatų su paskutiniais pakeitimais, padarytais Europos Parlamento ir Tarybos reglamentu Nr. 1023/2013, XIII priedo 19 straipsnio tikslas – sudaryti galimybę institucijoms imtis priemonių, būtinų jų ginčams dėl 2011 ir 2012 m. darbo užmokesčio ir pensijų patikslinimo ir 2011 m. įmokos į pensijų sistemą tarifo patikslinimo spręsti, vadovaujantis Teisingumo Teismo sprendimu; tinkamai atsižvelgdama į institucijų darbuotojų teisėtus lūkesčius Taryba turi kasmet priimti sprendimą dėl įmokos į pensijų sistemą tarifo patikslinimo; (2) laikydamiesi visuotinio požiūrio į ginčų sprendimą ir siekdami laikytis Teisingumo Teismo sprendimo byloje C−63/12, 2014 m. balandžio 16 d. Europos Parlamentas ir Taryba priėmė reglamentus Nr. 422/2014 ir Nr. 423/2014, kuriais nuo 2011 m. liepos 1 d. ir nuo 2012 m. liepos 1 d. tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos. Šie patikslinimai reikalauja atgaline data atitinkamai patikslinti 2011, 2012 ir 2013 m. taikomą įmokų į pensijų sistemą tarifą; (3) vadovaudamasis Tarnybos nuostatų XII priedo 13 straipsniu, Eurostatas pateikė 2011, 2012 ir 2013 m. pensijų sistemos aktuarinių įvertinimų, kuriuose atnaujinama informacija apie parametrus, nurodytus tame priede, ataskaitas. Remiantis šiais įvertinimais, pensijų sistemos aktuarinei pusiausvyrai palaikyti būtina nuo 2011 m. liepos 1 d. taikyti 11,0 % bazinio atlyginimo dydžio įmokos tarifą, nuo 2012 m. liepos 1 d. – 10,0 % ir nuo 2013 m. liepos 1 d. – 10,6 %; (4) todėl, siekiant palaikyti Europos Sąjungos pareigūnų ir kitų tarnautojų pensijų sistemos aktuarinę pusiausvyrą, įmokos tarifas turėtų būti patikslintas atgaline data taip: nuo 2011 m. liepos 1 d. – 11,0 % bazinio atlyginimo, nuo 2012 m. liepos 1 d. – 10,0 % bazinio atlyginimo ir nuo 2013 m. liepos 1 d. – 10,6 % bazinio atlyginimo, PRIĖMĖ ŠĮ REGLAMENTĄ: 1 straipsnis Nustatoma, kad: – nuo 2011 m. liepos 1 d. taikomas 11,0 % dydžio Tarnybos nuostatų 83 straipsnio 2 dalyje nurodytas įmokos tarifas; – nuo 2012 m. liepos 1 d. taikomas 10,0 % dydžio Tarnybos nuostatų 83 straipsnio 2 dalyje nurodytas įmokos tarifas; – nuo 2013 m. liepos 1 d. taikomas 10,6 % dydžio Tarnybos nuostatų 83 straipsnio 2 dalyje nurodytas įmokos tarifas. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas FINANSINĖ TEISĖS AKTO PASIŪLYMO PAŽYMA 1. PASIŪLYMO PAVADINIMAS Tarybos reglamento, kuriuo nuo 2011 m. liepos 1 d., 2012 m. liepos 1 d. ir 2013 m. liepos 1 d. patikslinamas Europos Sąjungos pareigūnų ir kitų tarnautojų įmokos į pensijų sistemą tarifas, pasiūlymas 2. BIUDŽETO EILUTĖS Skyrius ir straipsnis: 400 Mokestis nuo pareigūnų ir kitų tarnautojų atlyginimų: 2011 m. iš viso nustatyta teisių į išmokas – 538,2 mln. EUR, 2012 m. iš viso nustatyta teisių į išmokas – 548,9 mln. EUR, 2013 m. iš viso nustatyta teisių į išmokas: – 569,1 mln. EUR, 2014 m. biudžeto eilutė – 590,5 mln. EUR, 404 Solidarumo mokestis: 2011 m. iš viso nustatyta teisių į išmokas – 63,1 mln. EUR, 2012 m. iš viso nustatyta teisių į išmokas – 64,3 mln. EUR, 2014 m. biudžeto eilutė – 68,3 mln. EUR, 410 Darbuotojų įmokos į pensijų sistemą: 2011 m. iš viso nustatyta teisių į išmokas – 456,4 mln. EUR, 2012 m. iš viso nustatyta teisių į išmokas – 449,3 mln. EUR, 2013 m. iš viso nustatyta teisių į išmokas: – 445,6 mln. EUR, 2014 m. biudžeto eilutė – 435,6 mln. EUR, 3. FINANSINIS POVEIKIS ¨ Pasiūlymas neturi finansinio poveikio ý Pasiūlymas neturi finansinio poveikio išlaidoms, tačiau turi finansinį poveikį įplaukoms, kuris yra toks: (mln. EUR dešimtųjų tikslumu) Biudžeto eilutė || Įplaukos || Šešių mėnesių laikotarpis (prasideda 2011 07 01) || Šešių mėnesių laikotarpis (prasideda 2012 01 01) || Šešių mėnesių laikotarpis (prasideda 2012 07 01) || Šešių mėnesių laikotarpis (prasideda 2013 01 01) || Šešių mėnesių laikotarpis (prasideda 2013 07 01) || 2014 m. 400 straipsnis || Poveikis nuosaviems ištekliams || 2,5 || 2,4 || 2,7 || 2,6 || −1,4 || −2,7 404 straipsnis || Poveikis nuosaviems ištekliams || 0,6 || 0,6 || 0,7 || || || −0,8 410 straipsnis || Poveikis nuosaviems ištekliams || −11,8 || −11,6 || −12,7 || −12,6 || 6,5 || 12,7 Padėtis pradėjus taikyti priemonę || 2015 m. || 2016 m. || 2017 m. || 2018 m. || 2019 m. 400 straipsnis || −2,7 || −2,7 || −2,7 || −2,7 || −2,7 404 straipsnis || −0,8 || −0,8 || −0,8 || −0,8 || −0,8 410 straipsnis || 12,7 || 12,7 || 12,7 || 12,7 || 12,7 4. KITOS PASTABOS Apskaičiavimo metodas: Pensijos įmoka = naujoji įmoka – į biudžetą įrašyta suma einamaisiais metais Naujoji įmoka = į biudžetą įrašyta suma x naujasis tarifas / galiojantis tarifas Mokesčio padidinimo poveikis = 21 % pensijų įmokos pokyčio. Poveikis specialiajam arba solidarumo mokesčiui = 5,5 % pensijų įmokos pokyčio 2011 ir 2012 m.; 6 % pensijų įmokos pokyčio 2014 m. Specialiojo mokesčio (5,5 %) galiojimas baigiasi 2012 m. gruodžio 31 d., todėl 2013 m. atitinkamai biudžeto eilutei tai įtakos neturi. Nuo 2014 m. sausio mėn. taikomas solidarumo mokestis (6 %). [1] Kurie galiojo prieš įsigaliojant 2013 m. spalio 22 d. Reglamentui 1023/2013. [2] Eurostato ataskaita dėl Europos pareigūnų pensijų sistemos (EPPS) 2010 m. aktuarinio įvertinimo atnaujinimo 2011 m., 2011 m. rugsėjo 1 d., p. 6. [3] Eurostato ataskaita dėl Europos pareigūnų pensijų sistemos (EPPS) 2011 m. aktuarinio įvertinimo atnaujinimo 2012 m., p. 6. [4] Pirmosios 2013 m. rugsėjo Eurostato ataskaitos dėl atlyginimo patikslinimo papildymas pagal 2014 m. balandžio 16 d. Europos Parlamento ir Tarybos reglamentą (ES) Nr. 423/2014, 2014 m. gegužės 15 d., p. 3. [5] Pagal 83a straipsnio 4 dalį, nustačius, kad einamuoju momentu taikomas įmokos tarifas (11,0 %) ir tarifas, kurio reikia aktuarinei pusiausvyrai palaikyti (9,9 %), skiriasi bent 0,25 punkto, Taryba XII priede nustatyta tvarka šį tarifą turi patikslinti. Remiantis XII priedo 2 straipsnio 1 dalimi, patikslintas tarifas negali būti daugiau negu vienu procentiniu punktu didesnis arba mažesnis už praėjusiais metais taikytą tarifą. Todėl Komisija siūlo nuo 2012 m. liepos 1 d. įmokos tarifą patikslinti iki 10,0 %. [6] OL L 56, 1968 3 4, p. 1.